**Beszámoló a Közép-Dunántúli Régió Ökoiskola Regionális Forrásközpont tevékenységéről (2016. I. félév)**

**INTÉZMÉNYI MENTORÁLÁS:**

*Jelenleg 113 intézmény szerepel a partneradatbázisunkban, amelyek részére továbbra is mentorálási tevékenységet folytatunk, vagy folytattunk.*

2016. év I. félévében a mentorálási tevékenységünk elsődlegesen a rendelkezésünkre álló információk alapján kezdtük el. Folytattuk a félévben a mentorálásunkat a meglévő, vagy akár új intézmények bevonásával is, a leendő ökoiskolákra fókuszálva, akik még idén tavasszal tervezik beadni címpályázatukat.

Ismételten levelet írtunk a régió összes olyan iskolájának, aki még nem szerepel az adatbázisunkban és nem Ökoiskola. Felajánlottuk a segítségünket a pályázatíráshoz, zöldüléshez. Telefonon végighívtuk az összes olyan partnerünket, aki eddig nem adta be a címpályázatot. Felajánlottuk a mentorálást, a segítségnyújtást.

A félév során több személyes mentorálásra is sor került, például:

Stossek Balázs, a velencei Dr. Entz Ferenc Mezőgazdagági Szakképző Iskola és Kollégium igazgatóhelyettese személyes mentorálást kért az OI pályázattal kapcsolatban. Azóta már több elektronikus levélváltást követően kész a pályázat, beadják.

A Móri Radnóti Miklós Általános Iskola Károly József Tagiskola tanára, Bíró Sándorné személyes mentorálást kért, ahol áttekintésre került az elkészült pályázat is és megbeszélésre kerültek a kérdéses területeket, az önértékelési szempontsor alapján.

A Pettko-Szandtner Tibor Lovas Szakképző Iskola és Kollégiumban, Bábolnán is került sor került a személyes mentorálásra. Körmendi Csaba igazgató és Simon Edina tanár ismerkedett a pályázati szempontsorral. Az iskola dokumentumait áttekintve biztatást kaptak, hogy pályázzanak.

Áprilisban még érkeztek a készülő pályázati adatlapok áttekintésre, javításra. Folyamatosan kerestek bennünket e-mailben és telefonon az intézmények, nem csak pályázati ügyben. Természetesen a pályázat lezárulta után is rendelkezésükre állunk.

Összességében elmondható, hogy igény van arra, hogy az Ökoiskolákat segítsük. Továbbra is szeretnénk ösztönözni azokat, akiknek még az ígéretük szerint szándékuk a pályázás.

**Akkreditált képzés szervezése Ökoiskola koordinátoroknak**

A félévben történt meg a második akkreditált pedagógus továbbképzés megszervezése és lebonyolítása. 2016. február 29.-március 1-2 án került sor a 30 órás akkreditált képzésre. Helyszínül a Székesfehérvári Munkácsy Mihály Általános Iskolát választottuk (8000 Székesfehérvár, Munkácsy út 10.).

A kiválasztás szempontja volt a megfelelő férőhely, a technikai felszereltség (vetítési lehetőség, WIFI, a megközelíthetőség, Natura 2000 terület elérhetősége, és fogadókészség).

A régió iskoláinak emailes meghívót is küldtünk a képzéssel kapcsolatban. A jelentkezéseket nehezítette a szokásos mozgás a létszámban. Sokan bejelentkeztek, aztán visszamondták. Megírtuk a szerződéseket, majd visszaléptek. Az online felületen regisztrálók számára jelentkezési lapot és résztvevői tájékoztatót küldtünk. Végül 22 fő vett részt a képzésünkön.

A képzés tematikája a következő volt:

1. nap

Ismerkedés, csapatépítő játékok

A fenntarthatóság pedagógiája-elméleti háttér, legújabb eredmények, módszerek

A Natura 2000 Hálózat bemutatása

2. nap

A Natura 2000 területekkel kapcsolatos pedagógiai munka integrálása az Ökoiskola tevékenységbe (iskolán kívüli és belüli tevékenységek)

Ökoiskola alapfogalmak

3. nap

Ökoiskola munkaterv készítése-intézményi minőségbiztosítás, jogszabályi háttér

Ökoiskolai munkaterv megvalósítása-intézményfejlesztés, finanszírozási lehetőségek

A továbbképzés lezárása, értékelés

A hallgatók motiváltak, érdeklődőek voltak, „tudni” akartak. Ami meglepett bennünket, hogy jó páran szívesebben vették volna, ha végig előadás van. A feladatoknál volt halk kérdés: most ezt tényleg csináljuk meg? Nyilván saját pedagógusi gyakorlatukban nem alkalmazzák a páros- illetve csoportmunkát, ezért volt némi húzódozás, de a többiek lendülete ezen átsegítette a társaság passzívabb részét. Mind a 22 résztvevő teljesítette a 90%-os részvételi arányt ill. elkészítette a reflektív naplót. Mind a 22 záródolgozat beérkezett, melyeknek értékelése megtörtént. Az elégedettségmérés alapján egy sikeres képzésen vagyunk túl. Pozitívak, elégedettek voltak a hallgatók. Ez tükröződik az elégedettségi kérdőívekben is. Azóta is érkeznek megkeresések. Szívesen vennék az intézmények az újabb képzési lehetőséget.